હું દીક્ષાના કે કોઈ જૈન મહારાજસાહેબના વિરોધમાં નથી એવું બોલતાં ચેતને કહ્યું હતું કે ‘ત્રણ વર્ષથી નીલેશ મહારાજસાહેબ સાથે છે અને તેમના પ્રભાવમાં આવીને નીલેશ મારી વાત સાંભળતો નથી. તેમના પ્રભાવ હેઠળ કોઈ યોગ્ય નિર્ણય લઈ શકવાની સ્થિતિમાં નથી. સતત તેમની સાથે રહ્યો છે, પણ જો તે મારી સાથે રહેશે તો તેમના પ્રભાવમાંથી બહાર આવશે અને તેનો વિચાર બદલાઈ જશે. એક તરફ મહારાજસાહેબો ઘરને, પરિવારને સાથે રહીને જોડવાની વાત કરે છે, પણ બીજી તરફ આખાના આખા પરિવારને દીક્ષા આપીને પરિવારને તોડવામાં આવતો હોય છે એનું શું? સંસારમાં અને પરિવારની સાથે રહીને પણ આત્મકલ્યાણ થઈ શકે છે એ વાત હું નીલેશને સમજાવવા માગું છું.’